สารถึงเจ้าของทีวีเสรีที่แท้จริง เจอกัน 3 ทุ่ม หน้า ITV
ประชาไท - 6 ก.พ. 50 กลุ่มพลเมืองภิวัฒน์ ส่งสารด่วนที่สุดถึงประชาชนผ่าน www.nocoup.org นัดเวลา 21.00 น. เจอกันหน้าสถานีโทรทัศน์ ITVเนื้อความในสารระบุอีกว่า ITV เป็นสถานีโทรทัศน์ที่เกิดขึ้นหลังจากเหตุการณ์พฤษภาคม พ.ศ.2535 ซึ่งเป็นการต่อสู้ของประชาชนกับการรัฐประหารโดยคณะรักษาความสงบเรียบร้อยแห่งชาติ(รสช.) ที่ปิดกั้นการรับรู้ข่าวสาร ทำให้คิดว่าจะต้องมีสื่อและสถานีโทรทัศน์เสนอข่าวสารที่ทำลายการปิดกั้นโดยฝ่ายอำนาจรัฐ ทั้งนี้ แม้ ITV จะมีมรสุมกันในหลายคราว แต่ยังทำหน้าที่เป็นสถานีข่าวสาร และ เสนอข้อมูลที่หลากหลาย จนกระทั่งได้พิสูจน์อีกครั้งถึงความเป็นสถานีข่าวภายหลังเหตการณ์การรัฐประหาร 19 ก.ย. 49 กลุ่มพลเมืองภิวัฒน์จึงเชิญชวนประชาชนที่รักความเป็นธรรม รักประชาธิปไตย อีกทั้งเป็นเจ้าของอธิปไตยของประเทศไทย และเป็นเจ้าของ ITV ตัวจริง ออกมายืนเคียงข้างกับสถานี ITV ในวันสุดท้าย ซึ่งการเรียกร้องดังกล่าวไม่ได้เป็นการเรียกร้องเพื่อพนักงาน หรือ ผู้จัดรายการ แต่เป็นการแสดงออกถึงพลังแห่งการรักษาความถูกต้องของสังคมไทย
ประชาไท - 6 ก.พ. 50 กลุ่มพลเมืองภิวัฒน์ ส่งสารด่วนที่สุดถึงประชาชนผ่าน www.nocoup.org นัดเวลา 21.00 น. เจอกันหน้าสถานีโทรทัศน์ ITV เนื้อความในสารระบุอีกว่า ITV